
jj_t!jlegia est carmeh compositum hexametro pentametroque"» Verba 
sunt Diomedis grammatici (IIJ, 481, ed. Putsch:), cujus si sequaris 
definitionem, nulla alia re quam forma et metro tota elegiae ratio 
circumscribenda est, nulla argumenti ratione habita, ut ^it elegia 
idem quod alio nomine distichon appellari solet. Neque aliter ele- 
giae naturam interpretati sunt Graeci, a quibus ortum est totum 
hoc genus. Est autem elegia Graecorum carmen inter epicam et 
melicam poesim ut ita dicam medium, cujus initia ita intelligi pos- 
sunt, si in eo poctam ab epica illa in rebus heroicis narrandis subli- 
mitate ad suos ipsius sensus perscribendos quasi timide progressum 
esse statuas, ipsarum rerum confemplatione etiamnunc detentum 
necdum affectus animi elate et libere eloqui audenteni* Unde in- 
telligi potest, et primos illos poetas lyricos disticho usos esse, quia 
affine est hoc mctrum illi, quo composita sunt carmina epiea, 
hexametro, et argumenta carmintim elegiacorum varia fuisse, qu'a 
multa poesis Ijricae genera naturae distichi accommodata erant. 
Quorum generun»- apud Graecos praecipua haec fuere: elegia gno- 
mica, sjmposiaca sive convivalis, amatoria, lugubris sive OpYjva)^;. 
Quae genera ut non omnia amplexi sint Romanorum poetae ele- 
giaci, qua de causa factum sit, infra disputabimus. 

Quodsi in ea, quae supra memorata est, definitione subsisten- 
dum esset, prima elegiae initia apud Romanos quaerenti inde ab 
Ennii temporibus incipiendum erat, quoniam quum in sepulcrorum 
monumentis tum in imaginibus inscripti versus elegiaci saepissime 
inveniuntur; deinde et hoc et alia epigrammatum genera, quin 
etiam didacticae quam vocant poesis opera quaedam elegiae Ro- 
manae adnumeranda erant. At tota haec ratio, quamvis valeat de 
Graecorum carmine elegiaco, si de Romanorum quaesjio est, inuti- 
lis esse videtur. Ita enim inter se diversa sunt illa genera, quibus 
aptum est distichon, ut idem nomen omnibus tribuere, si non ab- 
sonum et absurdum, at certe ab accurata rei aestimatione alienuin 

esse jam viderint Homan]. Arctioribus igitur finibus determinanda 
nobis est notio elegiae Romanorum, ut metri praeceptum illud re- 
tinentes his tantummodo efegiae nomen relinquamus, quae Ijrico 
argumento a distichis didacticis, ambitu quodam et auctoritate ab 
epigrammati? et inscriptionibus dislinguantur. , Sed notio elegiae 
quae sit, quanto longius procedit ipsa disputatio nostra, tanto me- 
lius illustrabitur. 

His rebus praemissis, priusquam de peculiari elegiae indole 
apud Romanos dicere incipiam, historiam ejus paucis disserere 
haud a re alienum esse putaverim. Ita enim ipsam illam indolem 
melius intelligi posse credo. Totam*vero Ijricam apud Romanos 
poesim, quod a gentis ingenio prorsus abhorruerit, a Graecis et 
imitatione Graecorum in universum pendere, notissimum est. Quo 
factum est, ut sero admodum, quum jam Graecorum literis et 
disciplina imbuti essent, Romani his studiis vacaverint. Facilius 
tamen illud breviorisque ambitus genus epigrammatis , quod et 
ipsum ad melicam po^sim pertinet, inde ab Ennii temporibus usur- 
patum esse jam supra dixi. Neque in sepulcrorum monumentis 
soluni ; sed vera etiam carmina epigrammatica, partim gnomica, 
partim amatoria, jam priori parte saeculi urbis septimi Yalerius 
Aedituus, Porcius Licinus, Quintus Catulus, Quinctius Atta, alii 
aequales Luciiio composuisse dicuntur. Sed verae et propriae ar- 
tis Ijricae initia non ante Giceronis tempora occurrunt, neque tunc 
quidem nisi posteriori illius saeculi parte^). Omnino postremis 
liberae reipublicae temporibus ita invaluerat apud Romanos Grae- 
carum literarum omnisque liberalis doctrinae scientia, ut etiam ad 
po^sim aliquantum illius ubertatis redundaret, necesse esset. Om- 
nes fere homines , qui artibus et literis eruditi sibi viderentur, 
tunc versus facere conabantur, maxime carmina amatoria, quae 
nemo se facere non posse opinabatur. Imitabantur autem poelas 



Commemoratur sane Laevias quidam, Erotopaegaion auctor (ap« Gel- 
liam IL 24, 8, alios), de cujas aetate dissentiunt viri docti, alii eum ad 
Laciiii, alii ad Pomponii aetatem referentes; deinde M« Farius Bibaca- 
las (a. u« 651 natus), quem stringit vel saltem Btrinxisae videtur Hora* 
tias (Sat» II, 6, et teste Acrone etiam I, 10), iambornm carmina male- 
dica composuit ille quidem; legimus etiam de Varronis Reatini libro 
po^tico, qui lyrici argomenti faisse videtur (Diom. I p. 896 ed. P.), de 
ipsiuB Ciceronis elegia a Servio commemorata (ad Ecl. 1, 68), de Hor^ 
tensii oratons carminibas amatoriis» Sed tamen extremis fere Cicero- 
nis temporibus primum in poesi lyrica aliquid profectam esse satis constat. 



Alexandrinos, et epieos et melicos; quibus ipsis temporibus elegia 
quoque propria, qualis supra est a nobis definita) apud Romanos 
orta est. 

Gonstat literas Romae maxime floruisse a Giceronis temporibus 

usque ad aetatem fere principis Hadriani; deinde hoc temporis 

spatium, quod ad his^oriam literariam attineat, in tres partes di- 

vidi solere, quarum unam aetatem Giceronianam, alteram' Augusti 

sive auream, tertiam argenteam vulgo appellari; primam autem 

prosa oratione, po6si alteram maxime excelluisse; postremo ar- 

gentea aetate, post mortem Augusti quum *omnia libertatis vesti- 

gia per priccipatum delerentur, in deterius paullatim versa et mu- 

tata omnia esse. Haec ut in universum recte dicuntur, ita in hi- 

storiam elegiae etiam optime quadrant. Nam ut supra jam dixi- 

mus primi po6tae elegiaci Giceronis temporibus pedetentim rem 

tentantes quasi primum in hoc genere componendo gradum facere 

ausi sunt, quales fuisse videntur Yarro Atacinus et fortasse Lici- 

nius Galvus, quorum tamen scripta non restant. Ad eandem aeta- 

tem referendus est GatuIIus. Sequitur aetas aurea elegiae, in qua 

floruere TibuIIus, Propertius, Ovidius ; denique post mortem Augusti, 

quamquam versuum elegiacorum faciendorum consvetudo in deliciis 

saeculi fuisse videtur , ut non ^olum ii, qui sibi ipsis poetae 

viderentur, in ejusmodi versibus ex sese extorquendis sibi indul- 

gerent, sed in scholis etiam discipulis, ut exercitationis gratia elegias 

componerent, proponi soleret, tamen in poesi elegiaca non nlodo 

nullus progressas factus, sed omnino nihil memoria dignum effec- 

tum est. 

Nunc vero de vita ecriptisque praecipuorum poetarum elegia- 
corum breviter disserere placet. Sed praetermittam omnes, quos, 
quum amatoria carmina eos scripsisse constet, elegiaca etiam com- 
posuisse utmo dixit, Anserem, Ginoam, Gornificium, Memmium. 
P. Terentium Varronem Atacinum, a. u. 672 in vico Atace, 
unde nomen habuit, natum, quem epicum poema, bellum Sequani- 
cum inscriptum, deinde saturas (teste Horatio Sat. L 10, 46), 
denique postquam XXXV anoos natus Oraecas literas didicit, 
poetas Alexandrinos (ApoIIonium Rbodium) imitatus Argonauticon 
epos, alia composuisse constat, amatorla quoque carmina elegiaca 
conscripsisse testantur Propertius (H. 34, 85 : ^haec quoque perfecto 
ludebat lasone Varro, Varro Leucadiae maxima flamma suae^) 
et Ovidius (Trist. 11, 439: ^Is quoque Phasiacas Argo qui duxit 
in undas, Non poluit Veneris furla tacere suae"). Eodem fere 

tempore vixit — ut de Ticida (Ov. Trist. II, 483) taceam — C. 
Licinius Macer Calvus, amicus Catulli, iilius Dotissimi patris Licinii 
Macri annalium auctoris, felicissimo ingenio praeditus et orator et 
poeta, a Catullo propter humilem staturam corporis ^salaputium 
disertum^ satis lepide appellatus (Catul. 53, 5). Cujus commemo- 
rantur non solum epigrammata a Svetonio (Cees, 73), sed etiam 
oarmina amatoria ab Ovidio (Trist^ II, 431) et Propertio (IV. 25, 
4). Quae ejus carminum apud Charisium restant fragmenta, elegiaci 
essecontendi video^). Fufsse dicitur Calvus acri et fervido ingenio, 
et amori et odio satis apto, qua re tanta cum Catulli ingenio et 
moribus congruentia facta est, ut intimam fuisse eorum amicitiam, 
ex carminibus CatuIIi perspicuam, facile credamus. Sunt qui Cas- 
sium etiam Parmensem, ab Horatio (Epist. I. 4, 3) commemo 
ratum, elegias scripsisse existiment, Sed — ut jam ad ipsum 
non tam elegiae quam omnino lyricae po^sis apud Romanos 
lumen veniamus, qui omnes ceteros poStas Romanorum Ijricos 
facile vincit , — C. Valerius CatuIIus , a, u. 667 Veronae 
natus , in carminibus suis non elegiaco solum , sed multis 
aliis etiam — et his maxime — metris usus est. Omnino ille — 
praeterquam quod epos, epithalamium Pelei et Thetidos vulgo 
inscriptum, hexametro composuit (carmen 64) — varias Graecae 
poesis Ijricae formas, galliambos, choriambos, versus Gljconeos, 
Sapphicos, choliambos, praesertim hendecasjllabos Romam primus 
Alexandria traduxit. Itaque quem etiamnunc habemus Catullilibrum in 
duas partes dividere solent editores, quarum priori variorum metro- 
rum carmiua, altera (a carmine 65 incipienti) disticha maximam 
partem epigrammatica continentur. In utraque parte complura 
carmina ad Lesbiam quandam scripta sunt, cum qua rauliere primum 
intimo amore coDJunctum fuisse, deinde mulieris animo ad alios 
viros verso inimicitiam. traxisse Catullum, ex ipsis carminibus patet. 
Quae fuerit Lesbia quum incertum sit — nam amicas suas tictis 
nominibus praecipue Graecis nominare solent Ijrici — tamen non 
videtur a vero abhorrere quod narrat Apulejus (Apol. 10), Clodiam, 
sororem iKam famosam Publii Clodii, inimicam Ciceronis, Q. Metelli 
Celeris uxorem fuisse; sed illius mulieris amorem, deinde po^tae 
nostri ex ea amissa dolorem multum momenti ad po^ticum CatuIIi 
ingenium excolendum et quasi educandum habuisse, certissimum 
est. Neque tamen ullum eorum carminum, quae elegiarum nomine 



^) Teuffel, Gesch. d. Rom. Litter. 2te Ausg. p. 357, 

quodam modo digna sunt, ad eam scriptum est; quae res indicio 
est, quam longe abfuerit Catullus a vera illa elegia amatoria, quae 
Romanorum propria est* Sed, sicut illis saepe temporibus accidit, 
ut viri iogenio insolito praediti perturbationibus animi ante tempus 
debilitati prima juventute mortem obirent, ita Catullus quoque annos 
tantummodo XXX natus mortuus est, si Schwabio de hac rt in 
quaestionibus suis Catullianis p. 31 sqq. disputanti et Eusebio 
cr^dendum est« 

Sed haec omnia nihil aliud quam incunabula et rudimenta 
fuere elegiae. Excipit CatuIIum, praeter L. Yarium Rufum, Vergilii 
~et Horatii amicum, quem ^carminis et tragoediarum et elegiarum 
auctorem^ dicit Porpbjrio (ad Hor. Od. I. 6, Ij, Domitium Mar- 
sum, cujus et alia opera et elegiae amatoriae, Melaenis inscriptae, 
commemorantur, C. Yalgium Rufum (vide sis Hor. Od. H, 9. Sat. 
I. 10, 82; Tibul. IV. 1, 179) cujus elegiarum mentionem facit 
Servius (ad Verg. Ecl. VII. 22), Codrum, virum ceterum ignotum, 
quem laudat Vergilius (Ecl. VIL 21) — excipit igitur CatuIIum is, 
qui vera elegiae fundamenta apud Romanos posuisse videtur, C. 
Cornelius Gallus, po^ta, si Vergilii amici (Ecl. X), Ovidii (Rem. 
am. 765), Martialis (Ep. 'VIII. 73, 6) testimoniis fidem habemus, 
praestantissimus. Nam hujus non magis carmina restant, quam 
Varii, Valgii, Marsi. Gallus igitur, Asinii PoIIionis familiaris, 
Vergilii in sinu amicus, a. u. 685 Fori Julii natus est. Quem 
ad praefecturam Aegjpti ex infima fortuna gratia Augusti prqvec- 
tum, deinde ob ingratum et malevolum animum domo et provinciis 
ab Augusto interdictum, accusatorum denuntiationibus ad necem 
compulsum ipsum sibi manum injecisse (a. u. 728) Sveionius auctor 
est (Aug. 66). Euphorionemautem poStanr Alexandrinum in Latinum 
sermonem euna transtulisse et amorum suorum de Cytheride scrip- 
sisse libros quatuor quum dicat Servius (ad Verg Ecl. X), quocum 
consentit Probus scholiasta (ad eandem eclogam : ^Euphorionis in 
scribendo secutus colorem videtur Cornelius Gallus^), primus elegiam 
Alexandrinorum amatoriam Romam traduxisse Gallus existimandus 
est. Hunc tamen in elegia duriorem fuisse eontendit Quinctilianus 
X. 1, 93. 

At praecipuus elegiae artifex est Albius TibuIIus, qui a. Ut 
700 natus ad annum aetatis trigesimum quintum in vita fuisse 
videtur. Quem Galli successqrem dicit Ovidius (Trist. IV. 
10, 51); Horatius ad eum direxit carmen libri I trigesinium 
tertjum et epistplam libri I quartam ^ Oyidius mortem ejus 

Amorum libri tertii carmiDe nono deplorat* Is Alexandrinos secutus 
elegiam amatoriam sibi elegit, quamquam Panegyricum etiam 
in amicum suum M. Valerium Messalam Corvinum hexametris, 
(quem tamen librum Tibulli non es^e contcnderunt nonnulli), et 
elegiam in ejusdem Messalae triumphantis honorem (I, 7) composuit, 
Geterum vita Tibulli nobis parum cognita est ; amores eum habuisse, 
ut tunc moris erat, plures, . Deliam (vero nomine Planiam), deinde 
Nemesin, ex carminibus conspicuum ; tertiam Hor^tius (Od. h 33, 
2) addit vel addere videtur Gljceram. Carminum quae dicuntur 
TibuIIi libros IV habemus, quorum carminum numerus est triginta 
septem. Sed magna fuit inter vjros doctos dissensio, num essent 
omiia Tibulli, an nonnuUa quaedam aliis tribuenda. Tertium enim 
libium non a Tibullo, sed ab eo, qui elegia secunda Ljgdamum 
se esse ipse indicat, scriptum esse jam Vossius suspicatus est; quem 
secuti recentiores, inprimis Dissenius (in prolegg.), Hertzbergius, 
Ebertius, alii. Diligentissknus elegiacorum investigator Gruppius 
librum, de quo quaeritur, m?ro modo Ovidio tribuit, vehementer 
repugnante Hertzbergio (Hallische Jahrb» 1839). Et sicut inter 
plerosque ita convenisse videtur, ut Tibulli esse librum tertium 
negent, quod tita ejus libri indoles a TibuIIo valde abhorreat 
ingenioque ejus repugnet, ita negari non potest, versu duodevigesimo 
elegiae quintae, ubi a. u* 711 auctor se natum esse indicat, quod 
in Tibulli.aetatem nullo modo quadrat — quoniam nulla est causa 
cur hunc solum versum ab alio intrusum esse statuamus, ut volue- 
runt nonnulli — satis evidenter probari, totum librum tertium non 
TibuIIi opiis sed alius pogtae minoris natu et minoris ingenio esse. 
Deinde libri quarti Panegyricum, ut videtur sine causa, TibuIIo 
abjudicare nonnuri conati sunt; denique ejusdem libri elegiae octava, 
nona, decima, undecima, duodecima Sulpiciae cujusdam poetriae 
esse nunc vulgo existimantur. 

TibuIIo i^inor, Ovidio major natu Sextus Propertius fuit, qui 
quo anno et in qua urbe (Assisii?) naius sit, pro certo indicari nou 
potest; sed fuit ex Umbria oriundus. Amicus erat Ovidii (Trist. 
1V« 10, 45) ; in domum Maecenatis introductus est et prope eum 
habitavit in Esqviliis. Tanto magis est mirandum, quod nunquam 
nequ^ ipse Horatium neque eum Horatius ne uno quidem verbo 
commemorat. Sanum Horatii judicium cum Propertii adolescentis 
turbulenta tempestate parum coosensisse recte suspicatur Teuffelius. 
Sed ne TibuIIi quidem mentionem facit Propertius (v* sis II, 34), 
Videtur fuisse infirma valetudine, mortem praematuram animo 



— 9 — 

• 

praesagiens, Cjnlhiam (vero nomine Hostiam appellatam narrant 
veteres) amavit vehementissime et viventem et mortuam, quam- 
quam non in hac una poetae amorem subatitisse constat» Habe- 
mus etiamnunc Propertii carminum libros IV, quos Lachman- 
nus aliter carmina distribuendo quinque effecit, secundo libro 
in duos diviso, quod recte factum esse ex ipsis carminibus 
perspici potest. Multo etiam liberius Gruppius ordinem singulorum 
carminum transponere conatus est, sed frustra, quamquam eum 
qui nunc est ordinem justum non esse omnes consentiunt. Nihil 
aliud scripsit Propertius quam elegias, ad exemplum Callimachi et 
Philetae Alexandrinorum (HI, 1) — vocabatur Callimachus Romanorum 
— neque tamen omnes amatorias; nam et secundi libri nonnuUae 
et extremi fere omnes aut argumenta ex rebus gestis fabulisve 
populi Romani duxere, aut ad certos homines, aut de poeta ipso 
scriptae sunt: ut his exemplis utar, libri II elegiae I et IX ad 
Maecenatem, ad Augustum decima, libri quarti elegia quarta de 
Romae magnificentia, ad Vertumnum secunda, quarta de Tarpeja, 
de victoria Actiaca sexta, nona de Hercule et Caco, denique de 
se suaque gloria libri tertii elegiae prima, secunda, tertia. 

Quartum se ab his, qui nunc commemorati sunt, poetis elegiacis 
serie temporis fuisse ipse indicat Ovidius Tristium libri quarti elegia 
decima (v« 51). Quem virum omnium fortasse paetaruQdRomanorum 
maximis ingenii dotibus praeditum, ut verbo Hertzbergii com- 
modissimo utar, hodiernis Gallis simillimum (Hertzb. quaest Prop. 
60), quum multa alia versibus composuisse notissimum sit, tamen 
in elegia ipse sibi, et hoc non injuria, maxime excellere videtur 
(Amor. III. 1, 15). Tam facile enim in metro elegiaco versabatur, 
ut ea etiam, quae epico hexametro vel metro iambico dici solerent, 
argumenta his potissimum versibus includeret (v. sis Fastos, Ibidem). 
Natus est P. Ovidius Naso a. u. 711 Sulmone. Arti rhetoricae 
eum adolescentem vacavisse auctor est Seneca (Controv. II. 10,8), 
Arellii Fusci, Porcii Latronis auditorem eum fuisse dicens ; deinde 
magislratibus quibusdam minoribus gestis totum se studio poesis 
tradidit. Ter uxores duxit; tertia uxor Fabia, amica Liviae Augu- 
stae, et filia Perilla poetria, quas tenere amavit, marito et patri 
superstites. Fuisae autem Ovidium animo levi et lascivo quum 
satis ex operibus ejus arguatur, facile est intelligere, illum hominem 
nulla morum vel animi constantia in rebus adversis dolore et aegri- 
tudine vexatum fortunae succubuisse. Subito enim ab Augusto in 
exsilium ejectus, ut ferebatur, propter lasciviam carminum, re vera 

ob aliam sed ignoiam illam quidem eausam, Tomos in urbem 6e- 
tarum exsulatum ivit, ubi quum octo annos nulla alia re quam 
carminibus pangendis solatium quaerens vixisset, fato suo vicfus e 
^vita excessit a. u. 770. Opera autenri* Ovidii huc pertinentia haec 
sunt: 1) Amorum libri III, quos multi principio quinque, deinde 
nova ipsius po6tae recensione in trium numerum redactos fuis«e 
eensent, cui opinioni tamen Jahnius repugnat. Quo tempore editi 
sint, difficile est dicere, variantibus inter annos 739 et 752 virorum 
doctorum sententiis, Ut jam ex ipso librorum nomine conjicere 
licet, amores Ovidii, praesertim Corinnae, his libris continentur. 
2) Heroides, heroinarum epistolae, quas ad suum quamque maritum 
aut amioum absentem scripsisse tingit Ovidius; quod genus se 
invenisse ipse contendit (Ars am. III, 345), neque est cur aliter 
rem sese habere credamus; aliquot annis ante exsilium editas esse 
heroides omnes consentiunt» Ceterum de heroidum nonnullarum 
iide valde dubitatur; inprimis extremae epistolae sex Aulo cuidam 
Sabino vulgo tribuuntur. 3) Sequuntur Ars amatoria, Remedia 
amoris, Medicamina faciei, quibus operibus po^ta cum lepida qua- 
dam ironia lectorem de rebus ad amorem pertinentibus se docere 
simulat, qua re flt, ut videantur neque sint didactica, 4) Denique 
libri Tristium V, quinquaginta elegias continentes, et epistolarum ex 
Ponto quadraginta sex libri IV, quibus de fortuna sua et exsilio 
queritur Ovidius Falso autem Ovidii dictae sunt esse aliae non- 
nullae elegiae, quas verbo attingere satis erit : Nux elegia ; Consolatio 
ad Liviam Augustam, quam sunt qui Pedonis Albinovani esse 
velint; elegia ad Philomelam, aliae, quae, serioris aetatis esse 
videntur. 

Ex iis, qui Ovidio aequales fuerunt, poetis elegiacis nemo 
celebrior fuisse videtur quam is, quem supra commemoravimus, 
C. Pedo Albinovanus, ad quem scripta est epistola decima libri 
quarti Epistolarum ex Ponto. Fuit igitur amicus Ovidii, qui 
jjsidereum Pedonem" laudat (Ep. ex Ponto IV. 16, 6). Sed nulla 
ejus elegia restat. Denique praetermittenda non est ea, quae in 
Catalectis quae dicuntur Vergilianis invenitur elegia ad M. Messalam, 
qua maximis laudibus efferuntur Corvini et res etlibri; cujus tamen 
auctor, quoniam Vergilii ipsius non potest esse, ignotus est^ De 
serioris aetatis poetis elegiacis elegiisque hic loqui mihi licebit 
Bupersedere, 

Jam si quaeritur, quae fuerit indoles elegiae apud Romanos, 

haec inprimis monenda sunt. Lyrica po6si eum natura et pro- 

prietate Romanorum parum conveniente, perpauoi sunt, qui apud 

eos in eo genere elaboraverint, pauciores etiam qui feliciter. Verus 

po^ta CatuUus fuit ille quidem et omnium lyricorum maxime ex- 

cellens, neque Calvus sine ingenio fuisse videtur; inferior Catullo 

Horatius, si ad sola melica carmina spectamus, quippe qui non 

tam divino vatis instinctu commotus quam mentis acumine ad rerum 

considerationem ductus po6mat^ sua melica aetate jam provecta 

conscripserit, formas tamen po6sis lyricae Graecorum Romam trans- 

tulit, Sed nemo horum secutus est exeniplum. Unde perspicuum 

fit, quid valeat apud Romanos elegia. Nam quum in hoc uno 

genere po6sis lyricae Romani aliquid et novi et egregii consequi 

potuerint, elegia quodammodo ceteram paupertatem compensari 

dicendum est. Neque sane elegiae inventores Romani; sed, quum 

elegiam Alexandrinorum po^tarum et doctissimorum et aridissimorum, 

qui maxime Augusti temporibus Romae lectitari coepti erant, re- 

cepissent, non meram imitationem, sed peculiare et proprium opus 

effecere inprimis quos supra nominavimus TibuIIus, Propertius, 

Ovidius. 

Quod si quis elegiam Romanorum ejusque veram naturam 
perspectam habere velit, ad ea quibus nata sit et floruerit tempora 
eorumque condicionem animum advertat, necesse est. Quia non 
a vetere illa Graeciae, sed ab Alexandrinorum recentiori elegia 
originem traxit, non antiqua illa Callini, Mimnermi, aliorum gnomica 
elegia, scd Alexandrinorum, quae praecipue amitoria fuit, Romam 
transferretur, necesse erat. Invenimus sane apud TibuIIum et 
Propertium elegias, sedpaucas, quibus non amores, sed aliae privatae 
vel publicae vitae rationes argumentum dcdere; queritur sane 
Ovidius de casibus suis in iis elegiis, quas in exsilio composuit. 
Yerum non his, sed illis potissimum amatoriis vis et natura elegiae 
apud Romanos planius exhibelur. Quamobrem in hoc genere 
investigando inprimis earum lerum, quae ad amorem pertinent, 
ratio qualis tunc temporis fuerit, respiciendum erit. Et ut verbo 
dicam, mores eorum temporum ejusmodi fuere, ut illa antiquissima 
legens Parisiis te versiiri facile credas« Veteris reipublicae funda- 
mentis quasi Cuniculo subtraclis quum singuli homines quidquid 
ipsis placei*et maxima insolentia agere coepissent, quum nulla religio, 
nulla verecundia, nulla deorum fides plerumque signum eruditionis 
videretur, quum quanto magis reipublicae liberta? a singulis subver- 

teretur, tanto plus sibi ia privata vita licentiae sioguli assumerent 
— his igitur temporibus ne matrimonii quidem vinculis teneri 
homioes adolescentes doctos inprimis intelligentesque quis miratur? 
Quamquam non viri solum, sed saepissime etiam mulieres elegantes 
et liberali doctrina politae — qualis Glodia Catulli — nullis se 
vinculis teneri patientes totas sese libidini voluptatibusque tradebant» 
Sulpicia illa, femina non ignobilis, ex gente antiquissima Sulpiciorum 
oriunda, quaotam elegiis suis libidinis insolentiam ostendit, quantam 
morum licentiam? Quae quum ita essent, liberrima consvetudine 
plerumque utebantur viri mulieresque, amplexusque libertinarum 
aliarumque, quales apud Graecos Ixarpai illae famosae, adolescenti- 
bus magis placebat quam cum pudica uxore quieta vita — ut de 
puerorum amore prorsus taceam. 

In his rebus vertitur, his nititur elegia Komanorum, haec est 
ejus tota condicio, sine qua non potest neque stare neque iotelligi» 
Quod quamvis sit verum, tamen saepe multi eorum, qui de hoc 
genere disputaot, po6tica elegiarum venustate et elegantia inducti 
non omittere sed velo quodam et decenti et mendaci occultare 
mihi videntur. Igitur, si quis quae sit iodoles elegiae apud Romanos 
interroget, primum omnium respondendum est, talem eam esse, 
qualis nunquam nisi corruptis temporum moribus oriri potuerit. 

Yerum tamen scio equidem et faieor, si quis rem aliquam 

sola veri perfecta et absoluta severitate aestimaverit, eum non 

ab omni parte rem ponderasse. Aliae sunt morum ^ aliae 

versuum virtutes. Negari sane non potest, quanto magis cum vera 

hoD»inum dignitate conveniant affectus animi, tanto magis po^tam 

vere po^tam judicandum esse^ quamobrem recentiorum ly.rica car* 

mina, quibus purae mentis amor castis versibus perscribatur, an- 

tiquae illi elegiae blandienti, sed non sennper verecundae multo 

praestare hoc saltem nomine. Sed si quis carmina ob depravatos 

mores condemnanda nominequepocsis indigna judicanda esse cen- 

seat, is nullo modo justus in aestimandis poetarum operibus vocari 

debet» Sed — si hanc rem planius explicare vellem, de aesihetica 

arte liber scribendus, non de elegia disputatio habenda erat; 

itaque sic determinata et breviter exposita mea de hac re senten- 

tia, in indole elegiae Romanorum describenda consilium meum per- 

sequar. « 

Dixi supra, elegiam Romanorum, quamvis ab Alexandrinis 

pendeat, tamen quodam modo novam esse, quod nunc pnobandum 

est, Erat autem pocsis elegiaca Al^xandrinorum , Callimachi, 



Philetae, Euphorionis, quantum nobis in his rebus videre licet, 
doetrinae abstrusae repleta, non ex ipsius animi et pectoris affec* 
tibus profecta) quoniam non poctae illi, sed viri docti et quasi 
mjthologiae professores erant; deinde in regia urbe habitantes, ut 
auram non popularem, sed regiam carminibus captarent, tentatos 
eos fuisse, nemo negabit, Sic elegia illa Alexandrinorum quodam 
modo corpus mortuum erat, in quod poctae Romanorum, gentis 
morum illius quidem tunc corruptorum, sed nondum sanis animi 
corporisque sensibus destitutae et, ut sunt Italorum animi, vehe- 
mentissimis affectibus commotae, quasi sanguinem inspiravere* Hic 
honos, hoc decus est elegiae Romanae. Sit sane amor elegiacus 
venereus et ad corporis voluptatem ssspissime referatur; sed hic 
qualiscunque amor sincerus et ardens, ab illis poctis Romanorum 
plene et toto pectore acceptus tam vera arte Ijrica perscribitur, 
ut ad perfectae rei terminum venisse videantur. Neque amor 
solum, sed omnes commoti animi sensus, odium, dolor ex amissa 
aut mortua puella captus, alia privatae vitae et gaudiaet solamina 
et desperationes. Quod si quaeritur, quid Romanae indolis proprium 
in hac elegia inveniatur, hoc fere est: Ut alia omnia ita sensus 
animi corporisque etiam Romani, ut re vera sunt, sic et eloquuntur 
et ut ita dicam oculis rectis aspiciunt* Deinde pro gravitate 
gentis Romanae et severitate haec elegia tristitia quadam et pon- 
dere conspicua est, quo fit, ut etiam in gaudiis amoris et amici- 
tiae describendis, quamquam festivitate et lepore non carent, ve- 
ram tamen hilaritatem neque exhibeant neque sectentur poctae. 
Ne Ovidius quidem unquam, quantavis levitate animi et lascivia 
bacchetnr, vere laeto animo scribit, ut nihil dicam de illis tristitiae 
plenis Tristium libris* Atqui ob hanc ipsam gravitatem similitudo 
quaedam, quam matrem satietatis esse dicit Gicero (Invent. I. 41, 
76), huic elegiae inhaeret, sono illo pentametri simili semper atque 
eodem aliquantum aucta« Quamobrem quod nos recentiores homi- 
nes, quum elegiam dicimus, nihil aliud quam flebile carmen intel- 
ligimus, id ex Romanorum elegia nobis traditum est. Praeterea 
hoo quoque Romanorum ingenio est consentaneum, non sine quadam 
et doloris et voluptatis commentatione sensus in elegia perscribi, 
qua re factum est, ut saepe et narratiunculae episodiaque m jthicae 
historiae et praecepta quae dicuntur didactica elegiacis immiscerentur. 
Sed quum sit omnibus his rebus elegia cum ingenio Romanorum 
conjuncta eique afiinis, tamen hoc semper tenendum est, esse eam 
arte effictam, ron ad sensum popularem communeque hominum 

jttdicium accommodatain, neque ex ipsius populi cdnsoientla pra- 
fectam, sed ex eruditorum et doctrina liberali politorum hominum 
cogitatione, qui quod talia Graece scripta lectitare solebant, et ipsi 
ad alia ejusmodi componeuda, ot aut suos aut simulatos affectus 
perscriberent, ducebantur* Qua re (iebat, ut doctis plerumque, non 
indoctae multitudini scriberent poctae elegiaci. Atque ob hanc 
ipsam caussam tam breve tempus floruisse hoc genus, intelligi 
potest; nam post mortem Augusti, quum securitatem metus, volup- 
tatem morositas secuta esset, neque ullo jam externarum rerum 
adjumento sustentaretnr elegia, tum carmen elegiacum conder^ 
quam satiram non scribere ^ifficilius erat. 



Postea quam de iodole elegiae Romanorum in universum 
breviter disputavimus, nunc nobis scriptores qui in eo opere reatant 
singuii aeslimandi sunt*^) 

In Catullo aestimando, cujus cttera carmina melica huc non 
pertinent, ante omnia hoc tenendum est, primiiiae quod sunt ejus ele- 
giae« Quia liberae etiamtum reipublicae temporibus, quibus vixit 
ille, nondum in se ipsos tantum receperant homiLCS, qudiituui 
postea libertate amissa, ideo non potuit fieri, ut certis. finibus cir- 
cumscriberent argumentum artis l^ricae, sed in multa et varia eva- 
garentur poetae. Sic etiam in elegia. Propterea CatuIIus et Cal- 
limachi elegiam de coma Berenices in sermonem Latinum vertit et 
omnino in argumentis elegiae eligendis Hberius versatus est (c« 65 
ad Hortensium, c. 67 cum janua meretricis dialogus, c* 68 epislola 
ad Manlium). Deinde noodum satis elegia ab epigrammate separata, 



^) Hoc locD Dobis omittendas esse putavimas qaaestiones illas criticas dif" 
ficillimas, qaae inprimis Tibullum et Propertiam legentibos occnrrant — 
at his atar exemplis — in Tibollo qnae ratio sit elegiaram de Maratho, 
de Deha, de NemeRi, denique earam, quae de Sulpiciae et Cerinthi amore 
sant j qao tempore scriptae sint, quis sit verus ordo carminum, alla ejus- 
modi — qnae omnia sane si accuratius aestimandas esset poeta, oraitti 
nonpoterant, qaia Tibullo non minus quam aliis poetis accidit, ut non 
esset semper et in omnibus carminibus idem — ; deinde in Propertio 
quomodo aut iiiter se coonectenda aut separanda singula carmina sint — 
nam male corrupta et mutilata nobis tradita sunt — et alia non pauca, 
quae ad singula quaeque scrutanda pertinent.^ Sed haec omnia longiora 
mihi visa sunt, quam quae di^putationis brevissimae finibos incladi 
possent. 

modo acerbis facetiis, quae satirae aptae fuerant, modo rusticitate 
quadam insigoitur« Sed hac eadem rusticitate placet interdum Ca- 
tullus, yir Yeronae in municipio agresti natus, eujus animus non- 
dum luxuria urbis prorsus corruptus erat* Omnino ingenium Catulli 
ad minora carmina simplicia et lepida pangenda aptissimum, in nia- 
joribus argumentis tractandis parum felix neque in disticho satis 
dextrum. Itaque in elegia Catulli artem etiamtum horridam et in» 
cultam in cunis quodammodo vagire recte contendit Hertzbergius. 

Elegiam amatoriam, a Cornelio Gallo Romam translatam, Ti- 
bullus solam fere sibi electam paene ad artis culmen provexit. Et 
sane admirandus est TibuIIus* Nam quas pectoris — si hoc verbo 
uti licet — dotes in homine Romano tam raro invenias, ut ipso 
verbo careat Romanorum sermo, iis totus Tibulli animus insignis. 
Neque dubitaverim affirmare, si TibuIIus aliis temporibus integro- 
rum morum vixisset, nunquam futurum fuisse, ut illis pervulgatis 
Cprriiptelarum illecebris irretiretur. Nam quod dici solet, saeculi 
vitiis vitia singulorum excusari, id jure de Tibullo dicere licet. In 
magnis erroribus — quis enim sine nausea de Maratho cogitabit 
— tamen puram Tibullo mentem fuisse, eumque et intellexisse et 
animo sensisse, quid sit alterum toto pectore amare, id maxime 
ex iis elegiis, quas de Delia sua scripsit, elucet. Sed rursus erat 
in TibuIIo quodam modo quiddam veteris Romanorum ingenii, quo 
factum est, ut Romanae indolis vestigia in elegiis ejus facile re- 
perias. Quo erat miti et placido ingenio, rurfs tranquillitatem et 
pulchritudinem, ut veteres illi agricolae, quos Cato solos bonos 
viros esse praedicabat, ita amat et laiidat non sine religione et 
, antiqua deorum verecundia ; nunquam lasciviens simpliciter et vere 
amores doloresque suos praesenti et ardenti sensu ita perscribit, 
ul animi bobitatem ubique perspicias. tJt est homo Romanus, 
doctrinam Alexandrinorum a se alienam in iis elegiis prorsus de- 
posuit, quas aetate provectiore fecit. flaec vero est ars perfecta 
Tibulli, ut quamvis contraria juogat variante animi motu, a dolore 
ad gaudium, a querimoniis ad solamina saepissime transgrediens, 
nunquam concinnitas orationis desideretur. Cum his omnibus ver- 
sus consentit dulcis et sedate fluens, plerumque ita dispositis disti- 
chis, ut intra singulorum fines cogitationes absolvantur. 

Ab hoc longe diversus Properlius tamen nescio an artis per- 
fectione ei non cedat. Ita Quinctilianus etiam (X* 1, 93): ^elegia 
quoque Oraecos provocamus, cujus mihi tersus et elegans maxime 
videlur auctor Tibullus^ sunt, qui Propertium malint.^ Est autem 

Propertius in elegia non simplex, sed doctus, interdum etiam ob- 
scurus; non ex pleno pectore fluit oratio ejus, sed suos ipse affec- 
tus maxima doctrina commentatur et cum eorum, qui sunt in fa- 
bulis mythicis, comparat, quibus fabulis immixtis efficitur propria 
Propertianae artis dulcedo. Neque famen ingenium ejus ut Ti- 
bulli plaeidum et tranquillum n^que religionis plenum; igneus est 
Propertio sensuum vigor et ardor affectuum concitatissimus, quem 
tamen ipse sibi temperans mentis computatione compescere et le- 
pida ironia lenire ntm nescit. Versus etiam Propertianus neque 
sedatus neque vadOsi torrentis instar fragosus, sed tanqudm ingen- 
tis flumiilis impetu effunditur, semper rbythmorum plenissimo sono 
magniflce splendens. 

„0vidiu8 utroque lascivior.^ 8ie Quinctilianus (X. 1, 93) nec 
sane injuria* Nam quum sint TibuIIus et Propertius in amore de- 
scribendo ardentes, nunquam libidinosi, Ovidius amorem ad artem 
et praecepta revocavit. Quamobrem non est fortuitum aut casu 
factum, ut is potissimum librum quendam ^Artem amandi^* inscrip- 
serit. Quod autem nonnulla sua opera, quae supra commemora- 
yimus, specie et forma quidem didactica, re vera amatoria fecit, 
id eam ipsam ob causam fecisse eum perspicuum est, ut forma 
didactica quasi suam ipsius nequitiam irrideret: „IIIe ego nequi- 
tiae Naso poeta meae". (Amor. II, 2). Multi vero ita existimant, 
Gorinnam illam quam vehementissime se amare dicit amorum libris, 
nusquam nisi in mente ipsius poetae fuisse, flcta igitur esse omnia 
et sola cogitationis luxuria simulata. Quod quamquam nimium est^), 
multa certe ex suae ipsius cogitationis ubertate sumpsisse se ipse 
fatetur^). Unde intelligimus, verum esse posse, quod saepius dicit, 
vitam castiorem fuisse quam versus^). At hi versus ejusmodi 
sunt, ut quod aliis hominibus verecundum est dicere, id apertis- 
sime effutire non pudeat Ovidium. 5,Stet procul inde pudor"''). 
„Avers6r morum crimina, corpus amo"®). Neque satis excusatus 
erit, quod solis meretricibus se scripsisse ait^). In Tristium libris 
et Epistolis ex Ponto, quibus nihil aliud quam queritur de calami- 



*) Vide sis Trist. IV. 10, 67, abi de «Corinna non vero nomine cantata^ 

loqnitar» 
*) Trist. II. 366, 
fi) Trist, II, 364 -357* 
^) Amor. III. 14, 18, 
8) Amor. III, 11, 35, 
») Trist, II, 308. 

tate exsilii, aliam esse po^tae menteai, id nemini mirum videbitur; 
verum non his, sed illis potissimum elegiis amatoriis non mores 
ejus solum sed etiam animi facultates maxime conspicuae sunt. 
Nam ei quaeritur, quo tandem excellat Ovidius, vitia illa tanta 
toleranda non erant, nisi aliis virtutibus quodam modo compeusa- 
rentun De qua re audiamus Senecam^^) : ^Habebat ille comptum 
et decens et amabile ingenium, oratio ejus — nihil aliud poterat 
videri quam solutum carmen.^ Id recte dixit Seneca. Nam ama- 
bilis est Ovidius, quia in tanta levitate animi sincerus et apertus 
est. Deinde nemo est qui neget, Ovidium po3tae facultatibus inter 
omnes Romanorum po^tas unum maxime eminere. Versus tam 
facile faciebat, ut ipse de sese jure profiteretur 

Sponte sua carmen numeros veniebat ad aptos 
et quod tentabam scribere versus erat^^). 
Omnino nemo Romanorum in omnibus, quae ad formam spec- 
tant, liberius versatus est. Sed non solu forma egregius est Ovi- 
dius. Ita enim inventionis copia abundat, ita perspicuitate om- 
nium, quae vel narrat vel describit vel queritur, excellit, tam lec* 
tis verborum coloribus depingit, tanta festivitate tantisque facetiis 
orationem illustrat, tam et ingeniose et speciose blandimentis car- 
minum lectores allicit, ut tantum non vitiorum omnium obliti prae 
tam praeclara eloquendi svavitate legendi voluptati se tradere co- 
gantur. Doctrina mythologica imbutus nunquam ea ad ostentatio- 
nem abutitur: in hoc non minus quam in aliis omnibus nihil aliud 
quam ludit Ovidius. Rhetorem et Porcii Latronis auditorem facile 
agnoscas, id quod Senecae verbis confirmari potest sic totum Ovi- 
dii ingenium recte describentis/. ^tunc autem quum studeret habe- 
batur bonus declamator — molesta illi erat omnis argumentatio ; 
verbis minime licenter usus est, nisi in carminibus, in quibus non 
ignoravit vitia sua, sed amavit — apparet summi ingenii viro non 
judicium defuisse ad compescendam licentiam carminum ''suorum, 
sed animum"^*). 



»«) Controv. lU 10, 8. 

») TriBt. IV^ 10, 25. 

") Sen, Contr. II. 10, 9 & !?♦ 

